*Jézus így felelt neki: „Látod őt, és aki veled beszél, ő az.” (Jn 9,37)*

Isten kijelenti Önmagát. Akkor, annak az embernek megmondja Jézus, Ő az Emberfia. Vannak olyanok, aki azt gondolják akkor könnyű volt, látni Őt, beszélni Vele, esetleg megérinteni. De van valami, ami közös az akkori időben és a maiban. Csak hittel lehet felismerni és elfogadni Őt. Maga ez a történet is erről beszél. A papi tanács ismerte Jézus tetteit, egyesek talán látták is egyik-másik csodáját. Mégsem született meg a hit szívükben. Miért, jön a jogos kérdés?

Most csak egy szempontról beszélek: nem akarták elfogadni Őt. Tudatos szembenállás. Látták tetteit, hallották szavait, tudtak az angyali megjelenésekről és mégsem. Ha nem akarod, soha nem lehet meggyőzni.

A lehetőség? Akard megismerni Őt! Ő nem rejtőzködik el az ember elől, kijelenti magát. Ez nem csak arra az időre vonatkozik, amikor a földön járt, mert Ő nem változik. Szereti az embert. Akit szeretek, azt nem szokás elkerülni. Ő szeret minden embert! *Vadon Gyula*